text: Trý ár eru liðin, og hvussu gekst so við niðurlæsingunum?
text: #000001
text: Brownstone Institute skrivar um eina sera áhugaverda greining hjá granskarum á Oxford University, hvussu væl niðurlæsingarnar hilnaðust. Vit endurgeva greinina í fullum líki á føroyskum.
text: #000002
text: Í februar vóru trý ár liðin, síðani ein sera lítil skari av væl vardum valdsmiklum fólkum úr Stóra Bretlandi, USA og Europa komu saman, fyri at leggja til rættis hvussu landið og heimurin skuldu læsast niður. Tey hildu Zoom-fundir, nýttu einnýtistelefonir (bíligar telefonir við talutíðarkorti) og løgdu loyniráð, hvussu Donald Trump kundi fáast at ganga ímóti egnum huga.
text: #000003
text: Somuleiðis vóru í februar trý ár síðani, at Heimsheilsustovnurin (World Health Organization) fíggjaði eina ferð til Wuhan og aðrar býir í Kina, fyri at eygleiða, hvussu tey bóru seg at: Hvussu tey fullkomiliga týndu eina sjúku, við at sora frælsið hjá fólkinum. Frágreiðingin hjá WHO var lýsandi greið: Hetta riggaði og átti at verið endurtikið um allan heim.
text: #000004
text: Vit onnur vistu ikki hvat gekk fyri seg. Tey vistu hvat var í væntu, men onki vistu vit. Hetta stóra eksperimentið, sum ongantíð var roynt áður. Tey skuldu læsa niður stórar partar av heimsbúskapinum í væntanini eftir eini koppseting, sum eftir ætlan skuldi enda heimsfarsóttina. Við hesum, hugsaðu tey, fór allur heimurin at standa í skuld til stóru heilivágsfyritøkurnar í allar ævir, og vit fóru at verða uppvand til at seta okkara álit á heilivágsídnaðin í øllum. Síðani fara vit eftir koppsetingar-passum og talgildum miðbanka gjaldoyrum (Central Bank Digital Currencies / CBDC), og stóru tøknifyritøkurnar fóru eisini at skúma róman í alla tíð framyvir. Á denn ætlan!
text: #000005
text: Onkur mistøk vóru. Tað vísti seg, at koppsetingin riggaði ikki, sum hon skuldi. Ups. Og so miseydnaðist okkurt annað eisini. Niðurlæsingarnar steðgaðu ikki virusinum. Og ikki bara tað; niðurlæsingarnar knústu alt sum vit kalla samfelag sundur, og oyðiløgdu ikki bara búskapin, men vóru eisini orsøk til mentanarligt skrædl og sera vánaliga fólkaheilsu.
text: #000006
text: USA er eitt áhugavert dømi, tí USA er eitt samveldisríki. Tað er enn í dag soleiðis, at einstøku statirnir kunnu ganga sína egnu leið. CDC (The Centers for Disease Control and Prevention, sum kanska kann líknast við okkara fólkaheilsustýri) hevði ikki vald at seta sínar egnu fyriskipanir í verk. Trump-stjórnin boðaði frá, at ”øll samkomustøð, bæði innandura og uttandura, skuldu steingjast”, men amboð at handhevja hetta, vóru ikki til staðar, og enn minni til at geva boð um, hvussu skuldi latast upp aftur.
text: #000007
text: Til dømis aktaði South Dakota ikki samveldismyndugleikarnar. Georgia læt upp aftur eftir fáum vikum, hóast Trump sjálvur mótmælti hesum. Hareftir komu Florida og síðani Texas. Eins og ein røð av domino-brikkum, fylgdi restin av “reyðu statunum” (statir við republikanskum meiriluta) eftir og vendu aftur til tað vanliga, áðrenn eitt ár var liðið. ”Bláu statirnir” (statir við demokratiskum meiriluta) blivu per prinsipp við at vera stongdir: teir vildu fylgja fyriskipanunum hjá Anthony Fauci og Biden-stjórnini, líkamikið hvat. Hetta skapti eina hugtakandi granskingarroynd. Har vóru 50 statir og 50 ymiskar ætlanir fyri at steðga smittuni. Summir statir bóðu fólk um at halda seg heima, aðrir gjørdu ikki. Summir statir hildu á at noyða fólk at brúka munnbind, meðan munnbind vóru sjálvboðin í øðrum statum. Summir droppaðu farsóttar-ætlaninar tíðliga, meðan aðrir hildu á til tann bitra enda og enntá hildu skúlar stongdar.
text: #000008
text: Oxford University hevur fylgt ymisku smittufyribyrgingar-strategiunum og hevur gjørt eitt index. Og vit hava at síggja til endaleysa mongd av dátum um heilsuligar avleiðingar, umframt búskaparligar og demografiskar dátur, sum fevna um vinnuligt virksemi, arbeiði og arbeiðsloysi, intøku og fólkaflyting. Vit hava nóg mikið av tilfari at byggja á, til at gera eina sterka meting av hvat riggar og ikki. Nú hava vit eina óvanliga haldgóða kanning, sum tekur allar hesar variablarnar við og metir um avleiðingarnar á ymiskum økjum. Greinin eitur “Freedom Wins: States with Less Restrictive COVID Policies Outperformed States with More Restrictive COVID Policies” eftir Joel M. Zinberg, Brian Blase, Eric Sun, og Casey B. Mulligan, sum Paragon Health Institute hevur givið út.
text: #000009
text: “Okkara úrslit vísa, at ógvusligari inntriv frá myndugleikunum, so sum vit máta tað við Oxford indexinum, ikki bøttu um heilsuligu avleiðingarnar (deyðstíttleika av kovid og deyðstíttleika annars, tillagað aldursbólkar og umstøðurnar áðrenn umfarsóttina) í teimum statum, sum áløgdu strongu reglurnar, samanborið við teir statir, sum høvdu linari átøk. Men greitt samband var ímillum, hvussu ógvuslig tiltøkini hjá myndugleikunum vóru, og verri búskaparlig úrslit (størri arbeiðsloysi og minking í BTÚ), verri útbúgvingarlig úrslit (dagar við uppmøting til skúlagongd) og verri kovid avleiðingar sum heild, har fólkaheilsuligu, búskaparligu og úgbúgvingarligu avleiðingarnar eru vektaðar eins."
text: #000011
text: “Vit brúktu eisini data frá fólkateljingum yvir fólkaflytingar fyri at kanna, um tiltøkini sum myndugleikarnir settu í verk ímóti heimsfarsóttini, ávirkaðu, um fólk valdu at flyta í annan stat. Vit samanbóru eisini nettoflytingina í- og úr statum tá ið farsóttin herjaði, í tíðarskeiðnum ímillum 1. juli í 2020 og 30. juni í 2022, við fólkaflytingarmynstur í meira enn fimm ár áðrenn umfarsóttina. Úrslitini vístu ein týðandi vøkstur í fólkaflyting undir umfarsóttini, samanborið við gongdina áðrenn umfarsóttina. Eisini var eitt týðiligt samanfall ímillum fráflyting og tiltøkini sum staturin setti í verk, sum bendi á, at fólk flýddu úr statum við ógvusligum niðurlæsingum og til statir við linari tiltøkum.”
text: #000012
text: Tey gjørdu eina kanning, har tey í smálutum samanbóru serliga Florida og Kalifornia:
text: #000013
text: “Florida linkaði niðurlæsingarnar eftir stuttari tíð, og skoraði lágt í indexinum hjá Oxford yvir, hvussu myndugleikarnir handfóru kovid-19. Meðan Kalifornia harafturímóti setti strong tiltøk í verk, við longdum niðurlæsingum, og var ímillum teir statir í landinum, sum skoraðu hægst í indexinum. Tó vóru heilsuligu avleiðingarnar á leið tað sama í hesum báðum statunum, og hetta týðir tí uppá, at ógvusligu tiltøkini í Kalifornia høvdu lítlan ella ongan virknað. Men búskaparligu og útbúgvingarligu avleiðingarnar vóru nógv verri fyri Kalifornia. Og báðir statir høvdu týðandi vøkstur í fólkaflyting. Tað letur til, at ógvusligu niðurlæsingarnar í Kalifornia skumpaðu undir fráflytingina, sum longu var stór, ímeðan tilflytingin í Florida vaks í farsóttartíðarskeiðnum, samanborið við gongdina framanundan. Tað, at Florida helt uppá at lata skúlar vera opnar, er sannlíkt ein týðandi orsøk til tilflyting úr øllum landinum.”
text: #000014
text: “Ógvuslig tiltøk frá myndugleikunum gjørdu lítlan mun í at minka um deyðstíttleikan av Kovid-19 og yvirdeyðstíttleika annars. Men tiltøkini hjá stjórnini sýnast harafturímóti at hava vaksið um deyðstíttleikan av øðrum heilsutrupulleikum enn Kovid-19. Strangari tiltøk høvdu eisini ringa ávirkan á búskapin, mátað í arbeiðsloysi og BTÚ, og á útbúgving, mátað í atgongd til skúlagongd. Statir sum Florida og lond sum Svøríki, har tiltøkini ikki vóru so ógvuslig, og har tey løgdu dentin á at verja tey heilsuveikastu, høvdu munandi betri búskaparlig og útbúgvingarlig úrslit, við lítlum ella ongum kostnaði í heilsu. Próvtilfarið bendir á, at í framtíðini eiga myndugleikarnir, tá ið farsóttir herja, at lata vera við at seta í verk ógvusligar og varandi almennar avmarkingar. Í staðin eiga teir at tillaga útspælið eftir vandanum við ávísu sjúkuni, og at eggja bæði landsstjórnum og staðbundnum myndugleikum at halda hetta upp ímóti búskaparliga, útbúgvingarliga, heilsuliga og sosiala kostnaðinum av tiltøkunum.”
text: #000015
text: Í greinini eru nakrar áhugaverdar talvur, millum annað henda samanberingin ímillum statir, við South Dakota ovast til vinstru og New York niðast til høgru.
text: #000016
text: Hetta eru prógvini, vit hava, grundað á dátur, sum vit hava. Og tíverri er tað ikki óvæntað. Niðurlæsingarnar bøttu ikki um heilsuna hjá fólki. Búskaparligu avleiðingarnar vóru sera oyðileggjandi. Búskapur er partur av heilsu, og heilsa endurspeglar lívsgóðsku. Somu úrslitini eru galdandi, uttan mun til, hvussu vit venda tí; við atliti til aldur, við atliti til fólkatal og -tættleika. Tað er als eingin vegur uttanum niðurstøðuna. Niðurlæsingarnar vóru vanlukkuligar og tæntu á ongan hátt endamálunum, sum vóru brúkt sum grundgeving.
text: #000017
text: Hava prógv framvegis týdning? Livst so spyrst.
text: #000018
text: Greinin er endurgivin við loyvi eftir grein hjá Jeffrey A. Tucker, sum varð givin út á Brownstone Institute hin 15. februar 2023.
text: #000019
text: Jeffrey A. Tucker er stovnari og forseti fyri Brownstone Institute. Hann er eisini Senior Economics Columnist hjá Epoch Times, hevur skrivað 10 bøkur, harímillum ‘Liberty or Lockdown’, umframt túsundtals greinar í lærdum og populerum bløðum og tíðarritum. Hann er raskur at halda fyrilestrar um evni so sum búskap, tøkni, sosial filosofi og mentan.
text: #000020
text: Takk fyri at tú vitjar Hinvegin. Hinvegin er fíggjað við stuðli frá privatpersónum, sum halda, at miðilin er verdur at halda koyrandi. Tú kanst vera við at hjálpa okkum at fáa tilfar út til føroyingar, við at lata okkum eina fasta mánaðarliga upphædd, ella við eini eingangs flyting á konto nr 9865 1039800.
text: #000021
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000022
text: Mest lisið á Hinvegin Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er nýggjasta prátið við Eivind Jacobsen Innanlands Her er prát við Eivind Jacobsen frá 22.05.2023 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands Videos Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000023
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er nýggjasta prátið við Eivind Jacobsen Innanlands Her er prát við Eivind Jacobsen frá 22.05.2023 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands
text: #000024
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti
text: #000025
text: "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti
text: #000026
text: "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara
text: #000031
text: Sveisarar krevja fólkaatkvøðu um at varveita reiðan pening
text: #000032
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000033